|  |
| --- |
| **SKUODO RAJONO SAVIVALDYBĖS TARYBA** |
|  Teikti Tarybai Petras Pušinskas**SPRENDIMAS****DĖL UŽDAROSIOS AKCINĖS BENDROVĖS „SKUODO VANDENYS“ GERIAMOJO VANDENS TIEKIMO IR NUOTEKŲ TVARKYMO, PAVIRŠINIŲ NUOTEKŲ TVARKYMO PASLAUGŲ BAZINIŲ KAINŲ NUSTATYMO** |
|  |
| 2022 m. sausio 18 d. Nr. T10-16/T9- |
| Skuodas |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, Valstybinės energetikos reguliavimo tarybos 2006 m. gruodžio 21 d. nutarimu Nr. O3-92 „Dėl Geriamojo vandens tiekimo ir nuotekų tvarkymo paslaugų kainų nustatymo metodikos patvirtinimo“patvirtintos Geriamojo vandens tiekimo ir nuotekų tvarkymo paslaugų kainų nustatymo metodikos 29.3 papunkčiu, atsižvelgdama į UAB „Skuodo vandenys“ 2022 m. sausio 13 d. raštą Nr. VR1-23 „Dėl perskaičiuotų bazinių kainų nustatymo“, Skuodo rajono savivaldybės taryba n u s p r e n d ž i a:

1. Nustatyti geriamojo vandens tiekimo ir nuotekų tvarkymo paslaugų bazines kainas (be pridėtinės vertės mokesčio):

1.1. perskaičiuotą geriamojo vandens tiekimo ir nuotekų tvarkymo paslaugų bazinę kainą vartotojams, perkantiems geriamojo vandens tiekimo ir nuotekų tvarkymo paslaugas bute – 3,15 Eur/m3, iš šio skaičiaus:

1.1.1. geriamojo vandens tiekimo – 0,95 Eur/m3;

1.1.2. nuotekų tvarkymo – 2,20 Eur/m3, iš šio skaičiaus:

1.1.2.1. nuotekų surinkimo – 1,46 Eur/m3;

1.1.2.2. nuotekų valymo – 0,61 Eur/m3;

1.1.2.3. nuotekų dumblo tvarkymo – 0,13 Eur/m3;

1.2. perskaičiuotą geriamojo vandens tiekimo ir nuotekų tvarkymo paslaugų bazinę kainą vartotojams, perkantiems geriamojo vandens tiekimo ir nuotekų tvarkymo paslaugas individualių gyvenamųjų namų ar kitų patalpų, skirtų asmeninėms, šeimos ar namų reikmėms, įvaduose – 3,09 Eur/m3, iš šio skaičiaus:

1.2.1. geriamojo vandens tiekimo – 0,93 Eur/m3;

1.2.2. nuotekų tvarkymo – 2,16 Eur/m3, iš šio skaičiaus:

1.2.2.1. nuotekų surinkimo – 1,43 Eur/m3;

1.2.2.2. nuotekų valymo – 0,60 Eur/m3;

1.2.2.3. nuotekų dumblo tvarkymo – 0,13 Eur/m3;

1.3. perskaičiuotą geriamojo vandens tiekimo ir nuotekų tvarkymo paslaugų bazinę kainą abonentams, perkantiems geriamojo vandens tiekimo ir nuotekų tvarkymo paslaugas buities ir komerciniams poreikiams bei perkantiems geriamąjį vandenį, skirtą karštam vandeniui ruošti ir tiekiamą abonentams – 3,15 Eur/m3, iš šio skaičiaus:

1.3.1. geriamojo vandens tiekimo – 0,99 Eur/m3;

1.3.2. nuotekų tvarkymo – 2,16 Eur/m3, iš šio skaičiaus:

1.3.2.1. nuotekų surinkimo – 1,43 Eur/m3;

1.3.2.2. nuotekų valymo – 0,60 Eur/m3;

1.3.2.3. nuotekų dumblo tvarkymo – 0,13 Eur/m3;

1.4. perskaičiuotą geriamojo vandens tiekimo ir nuotekų tvarkymo paslaugų bazinę kainą abonentams, perkantiems geriamąjį vandenį, skirtą patalpoms šildyti ir tiekiamą vartotojams ir abonentams bei geriamąjį vandenį, skirtą karštam vandeniui ruošti ir tiekiamą vartotojams ir vartotojų kategorijai, perkančiai paslaugas daugiabučių gyvenamųjų namų įvade – 3,09 Eur/m3, iš šio skaičiaus:

1.4.1. geriamojo vandens tiekimo – 0,93 Eur/m3;

1.4.2. nuotekų tvarkymo – 2,16 Eur/m3, iš šio skaičiaus:

1.4.2.1. nuotekų surinkimo – 1,43 Eur/m3;

1.4.2.2. nuotekų valymo – 0,60 Eur/m3;

1.4.2.3. nuotekų dumblo tvarkymo – 0,13 Eur/m3;

1.5. perskaičiuotą paviršinių nuotekų tvarkymo paslaugų bazinę kainą abonementams, perkantiems paviršinių nuotekų tvarkymo paslaugas – 0,10 Eur/m3.

2. Nustatyti, kad šio sprendimo 1 punkte nurodytos perskaičiuotos geriamojo vandens tiekimo ir nuotekų tvarkymo paslaugų bazinės kainos būtų taikomos nuo 2022 m. kovo 1 d.

3. Pripažinti netekusiu galios Skuodo rajono tarybos 2020 m. lapkričio 26 d. sprendimą Nr. T9-200 „Dėl uždarosios akcinės bendrovės „Skuodo vandenys“ geriamojo vandens tiekimo ir nuotekų tvarkymo, paviršinių nuotekų tvarkymo paslaugų bazinių kainų nustatymo“.

|  |  |
| --- | --- |
| Savivaldybės meras |  Petras Pušinskas |

Rasa Andriekienė tel. (8 440) 45 590